Corsaren, 1841-02-05
Lidt og et Theater, der kunde høre til de 'første i Verden.' II. Jeg skrider nu til den anden Foraarsmaaned; men forinden maa jeg bede Dig, kjære Læser om et Øiebliks Taalmodighed. Jeg stylder nemlig Vedkommende den Erklæring: at det siden sidste Tirsdag verserende Rygte, at Student C. Ploug og Professor Heiberg i Forening skulde have Paternitetsret til den i dette Blads næstforrige Nummer meddeelte Artikel om Theatret, ikke har noget at betyde, og at "Corsarens" Præsident er beredvillig til at meddele dem Attest desangaaende og, om paafordres, paa stemplet Papir. April. Om denne Maaned er ikke overmaade Meget at sige, og jeg kunde, hvis jeg var en Modejunker, indstrænke mig til a la Portefeuille at fortælle min gunstige Læser, at jeg ved Forretninger o. s. v. havde været forhindret fra at besøge Theatret. Jeg gjør imidlertid ikke Brug af denne Diplomatik, thi jeg er en sindig Mand, der nodig lader Nogen løbe med Liimstangen. Altsaa: det Mærkeligste i Theaterverdenen i denne Maaned var Hr. Rosenkildes Aftenunderholdning, som - ikke blev givet. Dernæst ikke at forglemme Hr. Bruus's Debut som Ruy Gomez i Man kan, hvad man vil." Hr. Bes Ruy Gomez var en vellykket Afstøbning af OriginalNuy Gomez en. - Hr. Overskous Hofnar i Lystspillet, Hofnarren imod sin Villie" var en ypperlig Travesti og denne store Comiker fuldkommen værdig. Endelig sluttedes disse Pragtforestillinger med et nydeligt lille Lystspil: "Veddemaalet som - fødtes og døde Løverdagen den 25de April. Veddemaalet var vundet; thi Oversætteren havde rimeligviis kun villet see, hvorvidt man kunde gaae med Theaterdirectionens Dømmekraft og æsthetiske Evner. Skjøndt April saaledes ikke kan taale Sammenligning med de 2de forangaaende Maaneder, saa seer den opmærksomme Jagttager dog let, at Faaremaaneden efter Evne medvirkede til det store Ensemble, som vort Theater (Bestyrelse og Skuespillere) har villet frembringe og - har (?) frembragt! Mai. Efter nogen Tids Hvile opførtes i Begyndelsen af denne Maaned vor udødelige Holbergs,politiste Kandestøber". Det var en sublim Jdee af vor snilde Theaterdirection ved denne Satire at revse de hæslige Liberale og de evigskrigende Reformister, og det Fortræffeligste ved den hele og vel udtænkte Plan er vistnok, at Stykket - slet ikke rammer vor Tid og dens Synder. - Capelmusicus, Fløitenist Petersen var saa god i denne Maaned at udsætte sin Aftenunderholdning "indtil videre". - Du er nysgjerrig, Læser, efter at vide, hvormed jeg vil troe at kunne stikke disse tvende udspilte Trumpher; Du troer mig allerede renonce? – Men see, jeg viser Dig Affichen for den 13de Mai, og tænker, at Hr. Stage med sin Aftenunderholdning vel kan stikke en Kandestøber og en Fløitenist. Man bør i Særdeleshed være Hr. Stage taknemmelig for, at han havde formaaet Md. Bishop til at give et Par Nummere. Vel sang hun ikke, men - paa Placaten stod hun dog, og hendes Nummer blev altsaa paa en Maade givet. - Efter disse Herligheder havde Etatsraad Oehlenschlager den 23de Mai den Godhed at bringe "Fiskeren og hans Børn" paa Scenen. Mindes Du ikke denne vakkre Familie, da fortjener Du Skjaldens Vrede; mindes Du den, da vil Du vide, at dette Eventyr først ved at sættes i Scene har modtaget sin rette Betydning. J dramatisk Henseende taaler, Aladdin" ingen Sammenligning med Fiskeren og hans Børn; men her er ogsaa 3 mod l. - Vistnok skylde vi Digterkongen Tak for, at han har ladet os nyde hans "Fisker" saaledes, og ikke blot igjennem de tørre Bogstaver. Af alle Stykkets prægtige Scener maa jeg dog fremhæve Kjøkkenscenen, hvor Fiskene blive til Memnesker og krybe op af Kjedler. Her saae vi, hvad vort Theater kan udrette med dets ringe Evner." - Jeg glemmer ikke "Fiskeren og hans Børn'!! Junii. Denne Maaned bragte os de spanske Dandsere. Jeg tør ikke sige Noget til deres Roes, thi Bournonville kan ikke lide det. Saameget kan og tør jeg dog sige, at vi ikke alene stylde de spanske Dandsere, at Bournonville har viist os "Been af sine Beent! men ogsaa, at han har gjort Spanske af Danske Og hermed valele amici for en lille Stund! Jeg maa nu puste lidt, før jeg tager fat paa Aarets anden Halvdeel.